
Učitelj ni samo učitelj,
učitelj je po malem vse.
Učitelj se kar naprej trudi,
da veliko zna, da veliko ve.

Včasih čistilec, včasih zdravnik,
včasih je klovn, včasih sodnik. 
Je pedagog, psiholog, biolog,
učitelj je sem pa tja vse vrste log.

Je matematik, zgodovinar, geograf, slovenist …
Fino je, če je učitelj optimist.
Učitelj je pravljičar, pevec, baletnik,
športnik, igralec, skratka umetnik. 

Učitelj ni samo učitelj,
učitelj je po malem vse.
A učitelj je zares učitelj,
Če ima na pravem mestu srce.

